***Ipoly Erdő Zrt.***

*(2660 Balassagyarmat, Bajcsy u. 10)*

***AJÁNLATTÉTELI FELHÍVÁS***

**Az Ipoly Erdő Zrt. HUSK/1101/2.2.1./0352 „Közösen a természeti értékek megőrzéséért a Polana és a Börzsöny területén” elnevezésű pályázatához kapcsolódó eszközbeszerzés szállítási szerződés keretében.**

tárgyú közbeszerzési eljáráshoz

**Tartalomjegyzék**

[1. Az Ajánlatkérő: 4](#_Toc320604396)

[2. Ajánlatkérő nevében eljáró szervezet: 4](#_Toc320604397)

[3. A választott eljárás: 4](#_Toc320604398)

[4. A dokumentáció és a kiegészítő iratok rendelkezésre bocsátásának módja, határideje, annak beszerzési helye és pénzügyi feltételei: 4](#_Toc320604399)

[5. A közbeszerzés tárgya és mennyisége: 4](#_Toc320604400)

[6. A szerződés meghatározása, amelynek megkötése érdekében a közbeszerzési eljárás lefolytatásra kerül: 5](#_Toc320604401)

[7. A szerződés időtartama, vagy a teljesítés határideje: 5](#_Toc320604402)

[8. A teljesítés helye: 5](#_Toc320604403)

[9. Az ellenszolgáltatás teljesítésének feltételei vagy a vonatkozó jogszabályokra hivatkozás: 5](#_Toc320604404)

[10. Annak meghatározását, hogy az ajánlattevő tehet-e többváltozatú (alternatív) ajánlatot, valamint a részajánlattételi lehetőségre vonatkozó előírás: 6](#_Toc320604405)

[11. Az ajánlatok értékelési szempontja [a Kbt. 71. § (2) bekezdés], az összességében legelőnyösebb ajánlat értékelési szempontja esetén a Kbt. 71. § (3) bekezdése szerinti adatok a Kbt. 71. § (5) bekezdésére figyelemmel: 6](#_Toc320604406)

[12. A kizáró okok és a megkövetelt igazolási mód: 6](#_Toc320604407)

[13. Az alkalmassági követelmények, az alkalmasság megítéléséhez szükséges adatok és a megkövetelt igazolási mód: 7](#_Toc320604408)

[14. Az ajánlattételi határidő: 10](#_Toc320604409)

[15. Az ajánlat benyújtásának címe: 10](#_Toc320604410)

[16. Az ajánlattétel nyelve: 10](#_Toc320604411)

[17. Az ajánlat(ok) felbontásának helye, ideje és az ajánlatok felbontásán jelenlétre jogosultak: 10](#_Toc320604412)

[18. Az ajánlati kötöttség minimális időtartama: 11](#_Toc320604413)

[19. Az ajánlati biztosíték előírására, valamint a szerződésben megkövetelt biztosítékokra vonatkozó információk: 11](#_Toc320604414)

[20. A szerződést biztosító mellékkötelezettségek: 11](#_Toc320604415)

[21. Az Európai Unióból származó forrásból támogatott közbeszerzés esetén az érintett projektre (programra) vonatkozó adatok: 11](#_Toc320604416)

[22. A tárgyalás lefolytatásának menete és az Ajánlatkérő által előírt alapvető szabályok: 12](#_Toc320604417)

[23. Az első tárgyalás időpontja: 13](#_Toc320604418)

[24. A hiányok pótlására, valamint felvilágosítások benyújtására vonatkozó információk: 13](#_Toc320604419)

[25. Egyéb információk: 13](#_Toc320604420)

[26. A felhívás megküldésének napja: 18](#_Toc320604421)

**Ajánlattételi felhívás**

# *Az Ajánlatkérő:*

**Ipoly Erdő Zrt.**

cím: 2660 Balassagyarmat, Bajcsy u. 10.

telefon: 35/300-769

fax: 35/301-424

képviseli: Mizik András

e-mail: titkarsag@ipolyerdo.hu

# *Ajánlatkérő nevében eljáró szervezet:*

**PROVITAL Fejlesztési Tanácsadó Zrt.**

cím: 1022 Budapest, Bimbó út. 68.

telefon: +36 1/411 84 10

fax: +36 1/411 84 01

kapcsolat: dr. Schmalz Péter

email: schmalz.peter@provitalzrt.hu

# *A választott eljárás:*

Ajánlatkérő a Közbeszerzésekről szóló 2011. évi CVIII. törvény (a továbbiakban: „**Kbt.**”) 122. § (7) bekezdés a) pontjában rögzített feltétel fennállása alapján, jelen felhívás megküldésével hirdetmény nélküli tárgyalásos, nemzeti közbeszerzési eljárást kezdeményez.

Ajánlatkérő az eljárás során a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 310/2011. (XII. 23.) Kormányrendelet (a továbbiakban: „**Rendelet**”) előírásait figyelembe véve fog eljárni.

# *A dokumentáció és a kiegészítő iratok rendelkezésre bocsátásának módja, határideje, annak beszerzési helye és pénzügyi feltételei:*

Ajánlatkérő rögzíti, hogy valamennyi kiegészítő irat a dokumentációban található.

A dokumentáció Ajánlattevők részére a felhívással egy időben – a Kbt. 52. § (3) bekezdésében foglalt előírásra való tekintettel térítésmentesen - kerül megküldésre.

A dokumentáció másra nem ruházható át.

# *A közbeszerzés tárgya és mennyisége:*

Az Ipoly Erdő Zrt. részére eszközök szállítása az alábbi mennyiségek szerint:

62 db Automata szemestakarmány etetésére szolgáló, programozható etető berendezés

62 db A nagyvad számára a nyalósó felvételét biztosító sózó

14 db Szálas takarmány nagyvadetető, tárolására is alkalmas

75 db Vadfigyelő kamerát védő lemezkazetta

7 db Vadmegfigyelő les

Amennyiben a felhívás, illetve a dokumentáció bármelyik része valamilyen gyártmányú, eredetű, típusú dologra, eljárásra, tevékenységre, személyre, illetőleg szabadalomra vagy védjegyre való hivatkozást tartalmaz, illetve amennyiben szabványt, műszaki engedélyt, műszaki előírásokat, vagy műszaki ajánlást határoz meg úgy Ajánlatkérő az azzal egyenértékű teljesítést is elfogadja.

CPV 16630000-0 Állati takarmány előkészítésére szolgáló gép

# *A szerződés meghatározása, amelynek megkötése érdekében a közbeszerzési eljárás lefolytatásra kerül:*

Az Ipoly Erdő Zrt. HUSK/1101/2.2.1./0352 „Közösen a természeti értékek megőrzéséért a Polana és a Börzsöny területén” elnevezésű pályázatához kapcsolódó eszközbeszerzés szállítási szerződés keretében.

# *A szerződés időtartama, vagy a teljesítés határideje:*

A teljesítés határideje: **2013. november 30.**

# *A teljesítés helye:*

Ipoly Erdő Zrt. területein a Börzsöny, és a Cserhát hegységben

Bernecebaráti, Borsosberény, Diósjenő, Drégelypalánk, Hont, Ipolytölgyes, Kemence, Letkés, Márianosztra, Nagyoroszi, Nagybörzsöny, Perőcsény, Szokolya, Vámosmikola községhatárokban

NUTS: HU313

# *Az ellenszolgáltatás teljesítésének feltételei vagy a vonatkozó jogszabályokra hivatkozás:*

A teljesítés igazolására a Kbt. 130. § (1) bekezdésének a rendelkezései irányadóak.

A finanszírozás 95 % támogatásból 5 % önrészből történik.

Ajánlattevő egy darab rész (a szerződésben meghatározottak szerint) valamint egy darab végszámla kiállítására jogosult. Ajánlatkérő kizárólag az igazolt teljesítés alapján benyújtott számlát fogadja be.

Az ellenérték a nyertes ajánlattevő általi teljesítést, és az ajánlatkérő által ennek elismeréseként kiállított teljesítésigazolás kézhezvételét követően kiállított számla ellenében átutalással – EUR-ban – kerül kiegyenlítésre a Kbt. 130. § (3), (5), (6) bekezdés vonatkozó előírásait és a 160/2009. (VIII. 3.) Korm. rendelet vonatkozó előírásait figyelembe véve a számla kézhezvételétől számított 21 napon belül.

Jelen közbeszerzési eljárás alapján megkötendő szerződés és annak teljesítése az adózás rendjéről szóló 2003. évi XCII. Törvény 36/A. § hatálya alá esik. A számla összegét teljes egészében Megrendelő egyenlíti ki.

# *Annak meghatározását, hogy az ajánlattevő tehet-e többváltozatú (alternatív) ajánlatot, valamint a részajánlattételi lehetőségre vonatkozó előírás:*

* 1. **Többváltozatú (alternatív) ajánlat:**

Ajánlattevő nem tehet többváltozatú ajánlatot.

* 1. **Részajánlattételi lehetőség:**

Nincs részajánlattételi lehetőség. Ajánlatkérő elfogadja, ha Ajánlattevő harmadik féllel közösen tesz ajánlatot.

# *Az ajánlatok értékelési szempontja [a Kbt. 71. § (2) bekezdés], az összességében legelőnyösebb ajánlat értékelési szempontja esetén a Kbt. 71. § (3) bekezdése szerinti adatok a Kbt. 71. § (5) bekezdésére figyelemmel:*

Ajánlatkérő tárgyi közbeszerzési eljárás esetében a benyújtott ajánlatokat a Kbt. 71. § (2) bekezdés a) pontjában rögzítetteknek megfelelően a legalacsonyabb összegű ellenszolgáltatás elve alapján értékeli.

Az ajánlatkérő jogosult közjegyző jelenlétében sorsolást tartani és a sorsolás alapján kiválasztott ajánlattevőt az eljárás nyertesének nyilvánítani, ha a legalacsonyabb összegű ellenszolgáltatást két vagy több ajánlat azonos összegben tartalmazza.

# *A kizáró okok és a megkövetelt igazolási mód:*

* 1. **Az előírt kizáró okok:**

Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 56. § (1) bekezdésében rögzített kizáró okok bármelyike fennáll.

Az eljárásban nem lehet ajánlattevő, akivel szemben a Kbt. 56. § (2) bekezdésében meghatározott kizáró ok fennáll.

* 1. **Az előírt kizáró okok igazolási módja:**

Ajánlattevőknek a Kbt. 122. § (1) bekezdésében foglaltak alapján csatolnia kell a kizáró okok fenn nem állásáról nyilatkozatát, valamint a Kbt. 56. § (1) bekezdésének kc) pontjára vonatkozó - a 310/2011. (XII. 23.) Kormányrendelet 2. § i) pont ib) alpontjában és a 4. § f) pont fc) alpontjában foglaltak szerinti – külön nyilatkozatot.

Az ajánlattevő, az alvállalkozója és adott esetben az alkalmasság igazolásában részt vevő más szervezet vonatkozásában a Kbt. 58. § (3) bekezdése szerinti nyilatkozatot köteles benyújtani a Kbt. 56. § -ában foglalt kizáró okok hiányáról.

# *Az alkalmassági követelmények, az alkalmasság megítéléséhez szükséges adatok és a megkövetelt igazolási mód:*

**13.1 Az ajánlattevők pénzügyi-gazdasági alkalmasságának megítéléséhez szükséges adatok, illetve megkövetelt igazolási mód:**

P/1

A Kbt. 55. § (1) bekezdésének d) pontja és a 310/2011. (XII.23.) Korm. rendelet 14.§ (1) bekezdés a) pontja alapján valamennyi számlavezető pénzügyi intézményétől származó, valamennyi számlájára vonatkozó, az eljárást megindító felhívás megküldésének napjánál nem régebbi nyilatkozata, attól függően, hogy az ajánlattevő mikor jött létre, illetve mikor kezdte meg tevékenységét, amennyiben ezek az adatok rendelkezésre állnak, az alábbi tartalommal:

- számlaszáma(i),

- mióta vezeti a bankszámlát,

- volt-e az eljárást megindító felhívás megküldését megelőző két éves időszakban 15 napot meghaladó sorban állás.

A sorban állás fogalma a 2009. évi LXXXV. törvény 2.§ 25. pontjában meghatározottak szerint értendő, azaz: „a pénzforgalmi szolgáltató által vezetett fizetési számlára érkező fizetési megbízás fedezethiány miatt történő nem teljesítése (függőben tartása) és várakozási sorba helyezése a jövőbeni teljesítés céljából, ide nem értve azt az esetet, amikor a fizető fél az ütemezett fizetések céljából, a beérkezett fizetési műveletek tervszerű teljesítése érdekében sorba helyezésről állapodik meg a pénzforgalmi szolgáltatóval”

**vagy**

**A Rendelet 14. § (8) bekezdés alapján az Ajánlatkérő elfogadja az ajánlattevő az arra vonatkozó nyilatkozatát, hogy megfelel az Ajánlatkérő által előírt pénzügyi-gazdasági alkalmassági minimumkövetelménynek.**

A Kbt. 55. § (4) bekezdése alapján az előírt alkalmassági követelményeknek a közös ajánlattevők együttesen is megfelelhetnek, illetve azon, a Kbt. 55. § (1) bekezdés d)pontja szerint meghatározott követelményeknek, amelyek értelemszerűen kizárólag egyenként vonatkoztathatóak a gazdasági szereplőkre, elegendő, ha közülük egy felel meg.

A Kbt. 55. § (5) bekezdése alapján az előírt alkalmassági követelményeknek az ajánlattevők bármely más szervezet (vagy személy) kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt (követelményeket), melynek igazolása érdekében az ajánlattevő ezen szervezet erőforrására (is) támaszkodik. A kapacitásait rendelkezésre bocsátó szervezet az előírt igazolási módokkal azonos módon köteles igazolni az adott alkalmassági feltételnek történő megfelelést, továbbá köteles nyilatkozni, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

A Kbt. 55. § (6) bekezdése alapján az ajánlattevő az alkalmasság igazolása során a Kbt. 55. § (5) bekezdés szerint más szervezet kapacitására a következő esetekben támaszkodhat:

a) ha az alkalmasság igazolásakor bemutatott, más szervezet által rendelkezésre bocsátott erőforrásokat a szerződés teljesítése során ténylegesen igénybe fogja venni és ennek módjáról nyilatkozik, ilyen nyilatkozatnak tekintendő az is, ha a szervezet alvállalkozóként megjelölésre került, vagy

b)a gazdasági és pénzügyi alkalmasság igazolása során - az *a)* pontban foglaltakon túl - akkor is, ha az ajánlattevő ajánlatában benyújtja az alkalmasság igazolásában részt vevő más szervezet nyilatkozatát, amelyben e más szervezet az ajánlattevő fizetésképtelensége esetére kezességet vállal az Ajánlatkérő mindazon kárának megtérítésére, amely az Ajánlatkérőt az ajánlattevő teljesítésének elmaradásával vagy hibás teljesítésével összefüggésben érte, és amely más biztosítékok érvényesítésével nem térült meg.

***13.2 Az ajánlattevők pénzügyi-gazdasági alkalmasságának*** ***minimumkövetelménye(i):***

P/1

Ajánlattevő alkalmatlan a szerződés teljesítésére, amennyiben a nyilatkozat/ok alapján bármelyik számláján az ajánlattételi felhívás megküldésének napját megelőző két évben 15 napot meghaladó sorban álló tétel mutatkozott

**13.3 Az ajánlattevők műszaki-szakmai alkalmasságának megítéléséhez szükséges adatok, illetve megkövetelt igazolási mód:**

M/1

A Kbt. 55. § (1) bekezdésének a) pontja és a 310/2011. (XII.23.) Kormány-rendelet 15. § (1) bekezdés c) pontja alapján annak a szakembernek (szervezetnek) a megnevezését képzettsége ismertetésével, akit be kíván vonni a teljesítésbe.

A szakember bemutatása során csatolandók:

a) szakmai gyakorlatot igazoló szakmai önéletrajz - a végzettségnek megfelelő szakmai gyakorlat és a szakmai gyakorlati idő hónap pontosságú megjelölésével - a szakember sajátkezű aláírásával;

b) szakember végzettségét, képzettségét igazoló dokumentumok egyszerű másolata;

**vagy**

**A Rendelet 17. § (6) bekezdés alapján az Ajánlatkérő elfogadja az ajánlattevőnek az arra vonatkozó nyilatkozatát, hogy megfelel az Ajánlatkérő által előírt műszaki-szakmai alkalmassági minimumkövetelményeknek.**

A Kbt. 55. §(4) bekezdése alapján az előírt alkalmassági követelményeknek a közös ajánlattevők együttesen is megfelelhetnek.

A Kbt. 55. § (5) bekezdése alapján az előírt alkalmassági követelményeknek az ajánlattevők bármely más szervezet (vagy személy) kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt (követelményeket), melynek igazolása érdekében az ajánlattevő ezen szervezet erőforrására (is) támaszkodik. A kapacitásait rendelkezésre bocsátó szervezet az előírt igazolási módokkal azonos módon köteles igazolni az adott alkalmassági feltételnek történő megfelelést, továbbá köteles nyilatkozni, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

A Kbt. 55. § (6) bekezdése alapján az ajánlattevő az alkalmasság igazolása során a Kbt. 55. § (5) bekezdés szerint más szervezet kapacitására a következő esetekben támaszkodhat:

a) ha az alkalmasság igazolásakor bemutatott, más szervezet által rendelkezésre bocsátott erőforrásokat a szerződés teljesítése során ténylegesen igénybe fogja venni és ennek módjáról nyilatkozik, ilyen nyilatkozatnak tekintendő az is, ha a szervezet alvállalkozóként megjelölésre került, vagy

b)ha az alkalmassági követelmény korábbi szállítások, szolgáltatások vagy építési beruházások teljesítésére vonatkozik, az ajánlattevő nyilatkozik arról, hogy milyen módon vonja be a teljesítés során azt a szervezetet, amelynek adatait az alkalmasság igazolásához felhasználja, amely lehetővé teszi e más szervezet szakmai tapasztalatának felhasználását a szerződés teljesítése során.

***13.4 Az ajánlattevők műszaki-szakmai alkalmasságának*** ***minimumkövetelménye(i):***

M/1

Alkalmatlan az ajánlattevő (közös ajánlattevő), ha nem rendelkezik a teljesítésébe bevonni kívánt, alábbi szakemberrel:

- 1 fő legalább 3 éves végzettségének megfelelő gyakorlattal rendelkező ács szakmunkás végzettségű szakember

# *Az ajánlattételi határidő:*

**2013. május 06. 10.00 óra**

# *Az ajánlat benyújtásának címe:*

**PROVITAL Fejlesztési Tanácsadó Zrt.** (1022 Budapest, Bimbó út. 68.)

# *Az ajánlattétel nyelve:*

Magyar

# *Az ajánlat(ok) felbontásának helye, ideje és az ajánlatok felbontásán jelenlétre jogosultak:*

* 1. Az ajánlat(ok) felbontásának helye:

Megegyezik a felhívás 15. pontjában meghatározott helyszínnel.

* 1. Az ajánlat(ok) felbontásának ideje:

Megegyezik a felhívás 14. pontjában meghatározott időponttal.

* 1. Az ajánlat(ok) felbontásán jelenlétre jogosultak:

A Kbt. 62. § (2) bekezdésének megfelelően az ajánlatok felbontásánál csak az Ajánlatkérő, az ajánlattevők, valamint az általuk meghívott személyek, továbbá - a közbeszerzéshez támogatásban részesülő Ajánlatkérő esetében - a külön jogszabályban meghatározott szervek képviselői, valamint személyek lehetnek jelen.

# *Az ajánlati kötöttség minimális időtartama:*

A tárgyalások lezárultától számított 30 nap, amennyiben a tárgyalás(ok) szerint végleges ajánlat megtétele szükséges, úgy a végleges ajánlat megtételétől, illetve annak megtételére nyitva álló határidő lejártától számított 30 nap.

Ajánlatkérő az ajánlati kötöttséggel kapcsolatosan külön felhívja a figyelmet a Kbt. 124. § (5) bekezdésére.

# *Az ajánlati biztosíték előírására, valamint a szerződésben megkövetelt biztosítékokra vonatkozó információk:*

Jótállási biztosíték:

Mértéke az egyösszegű ajánlati ár nettó értékének 5 %-a, a Kbt. 126. § (4) bekezdése szerinti határidőig kell teljesíteni a Kbt. 126. § (6) a) pontjában meghatározott módon. A biztosítéknak a sikeres műszaki átadás-átvétellel igazolt teljesítés időpontjától 36 hónapig kell érvényben lennie. Erről Ajánlattevőnek a Kbt. 126. § (5) bekezdésében foglaltak szerint nyilatkoznia kell.

# *A szerződést biztosító mellékkötelezettségek:*

Késedelmi kötbér:

Bármely részfeladatra vonatkozó késedelem esetén a késedelmi kötbér mértéke naponta 100 EUR, de maximum 3.000 EUR. Késedelemnek minősül, ha ajánlattevő valamely szerződésben foglalt határidőt, neki felróható okból elmulasztja, és a megadott időpontra nem teljesít. Az első kötbér által terhelt nap a megadott teljesítési időpontot követő első nap. Erre, illetve ezt követően a késedelem valamennyi napjára kötbér érvényesítendő, a szerződésnek, illetve az ajánlatkérői követelményeknek megfelelő teljesítés időpontjáig.

Meghiúsulási kötbér:

Amennyiben a késedelmi kötbérrel érintett napok száma eléri a 30 napot, úgy ajánlatkérő jogosult elállni a szerződéstől és ajánlattevő köteles 5.000 EUR meghiúsulási kötbért fizetni.

Jótállás:

12 hónap

# *Az Európai Unióból származó forrásból támogatott közbeszerzés esetén az érintett projektre (programra) vonatkozó adatok:*

**HUSK/1101/2.2.1/0352**

# *A tárgyalás lefolytatásának menete és az Ajánlatkérő által előírt alapvető szabályok:*

* 1. Ajánlatkérő rögzíti, hogy a szerződéses, pénzügyi és egyéb feltételekről, valamint műszaki kérdésekről egyszerre kíván tárgyalni az ajánlattevőkkel, azzal, hogy ajánlattevők végleges ajánlatukat írásban zárt borítékban kötelesek átadni (amennyiben ajánlatkérő a tárgyaláson így rendelkezik) az ajánlatkérőnek, aki a végleges ajánlatokat még a tárgyaláson ismerteti.

A tárgyaláson ajánlattevőt a nevében nyilatkozattételre és kötelezettségvállalásra jogosult (**azaz cégjegyzésre, vagy cégjegyzésre jogosult személytől meghatalmazással rendelkező**) személynek kell képviselnie.

Ajánlatkérő egy alkalommal kíván tárgyalni az ajánlattevőkkel, azonban fenntartja magának a jogot arra vonatkozólag, hogy amennyiben szükségesnek ítéli további tárgyalásokat tartson.

Ajánlatkérő rögzíti, valamint egyben fokozottan felhívja az ajánlattevők figyelmét arra, hogy az ajánlati kötöttség beálltakor, illetve beálltáig ismertetett utolsó megajánlások szerint értékeli az ajánlatokat.

{Jelen pontban Ajánlatkérő azt hangsúlyozza, hogy az ajánlatok az utolsó tárgyaláson, illetve tárgyalásig megajánlottak szerint kerülnek elbírálásra, azaz amennyiben bármely ajánlattevő az utolsó tárgyaláson nem jelenik meg akkor az adott ajánlattevő ajánlata a tárgyalás(ok) lezárultáig benyújtott utolsó ajánlatában rögzített megajánlása szerint kerül elbírálásra, **amennyiben a tárgyaláson a szerződéses, pénzügyi és műszaki feltételek nem kerültek módosításra**.}

Amennyiben az Ajánlatkérő úgy ítéli meg, hogy további tárgyalási fordulók megtartása szükséges, úgy ennek tényéről az ajánlattevőket az első tárgyalási fordulón fogja értesíteni a következő tárgyalási forduló időpontjának a megjelölésével.

Amennyiben a változások nagyságrendje indokolja, úgy az Ajánlatkérő az ajánlattevőket arra fogja felszólítani, hogy a végső ajánlatukat írásban juttassák el az Ajánlatkérő képviseletében eljáró személynek. Amennyiben a tárgyalások során a szerződéses, pénzügyi, valamint műszaki feltételek módosításra kerültek, úgy Ajánlattevőknek a módosított tartalomhoz igazodó végleges ajánlatot kell benyújtaniuk Ajánlatkérő által meghatározott időpontra és helyszínre.

A módosításokról Ajánlatkérő valamennyi érintett Ajánlattevőt - azon Ajánlattevőket is, akik nem voltak jelen a tárgyaláson - értesíti a tárgyalás lezárását követően, a tárgyalásról készült jegyzőkönyv megküldésével, amennyiben a módosítások nagyságrendje megköveteli, úgy Ajánlatkérő módosításokkal egységes szerkezetbe foglalt, módosított ajánlattételi dokumentációt bocsát Ajánlattevők rendelkezésére.

A Kbt. 97. § (2) bekezdése alapján, az Ajánlatkérő felhívja a figyelmet arra, hogy a tárgyalás során a közbeszerzés tárgya és feltételei nem változhatnak olyan módon, hogy:

a) az eljárás alapján megkötött szerződés tárgya vagy feltételei olyan jellemzőjében, illetve körülményében tér el az ajánlattételi felhívás megküldésekor beszerezni kívánt beszerzési tárgytól vagy megadott szerződéses feltételektől, amely nem tette volna lehetővé tárgyalásos eljárás alkalmazását,

b) az ajánlattételi felhívásban és a dokumentációban közölt feltételek olyan mértékben módosulnak vagy egészülnek ki, hogy annak következtében valamelyik ajánlattevő nem képes a tárgyalások befejezésével végleges ajánlatot tenni, vagy

c) a bírálat szempontjai vagy módszere változna.

* 1. A tárgyalás helyszíne:

PROVITAL Fejlesztési Tanácsadó Zrt. (1022 Budapest, Bimbó út. 68.)

# *Az első tárgyalás időpontja:*

**2013. május 14. 09.30 óra**

# *A hiányok pótlására, valamint felvilágosítások benyújtására vonatkozó információk:*

Ajánlatkérő a hiánypótlás, valamint a felvilágosítás benyújtásának lehetőségét a Kbt. 67. § -a szerint biztosítja.

# *Egyéb információk:*

1. Az eljárás eredményéről szóló értesítés:

Ajánlatkérő eredményhirdetést nem tart, ajánlattevőket a Kbt. 77. § (1) - (2) bekezdése szerint írásban értesíti az eljárás eredményéről.

Ajánlatkérő tájékoztatja az ajánlattevőket, hogy a Kbt. 65. § (1) bekezdésének megfelelően az ajánlatokat a lehető legrövidebb időn belül fogja elbírálni, az elbírálást olyan időtartam alatt fogja elvégezni, hogy az ajánlattevőknek az eljárást lezáró döntésről való értesítésére az ajánlati kötöttség fennállása alatt sor kerüljön.

1. Szerződéskötés:

Ajánlatkérő rögzíti, hogy a Kbt. 124. § (6) bekezdésében rögzítetteknek megfelelően az Ajánlatkérő a szerződést az ajánlati kötöttség [Kbt. 124. § (5) bekezdés szerinti] időtartama alatt fogja aláírni a leghamarabbi időpontban, azzal, hogy a szerződés nem köthető meg az írásbeli összegezés megküldésének napját követő tíz napos időtartam lejártáig.

1. Formai előírások:

Az ajánlatot írásban, 2 példányban (1 eredeti, 1 másolat) zárt csomagolásban, a jelen felhívásban megadott címre közvetlenül vagy postai úton kell benyújtani az ajánlattételi határidő lejártáig.

Az eredeti ajánlaton meg kell jelölni, hogy az az eredeti, a másolati példány(ok)on pedig, hogy az(ok) a másolat(ok). Amennyiben eltérés van az ajánlat „eredeti” és „másolat” példánya(i) között, az Ajánlatkérő az „eredeti” példányt tekinti irányadónak.

Az ajánlat eredeti példányát zsinórral, lapozhatóan össze kell fűzni, a csomót matricával az ajánlat első vagy hátsó lapjához rögzíteni, a matricát le kell bélyegezni, vagy az ajánlattevő részéről erre jogosultnak alá kell írni, úgy hogy a bélyegző, illetőleg az aláírás legalább egy része a matricán legyen.

Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni.

Az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak.

A benyújtott ajánlati példányok közötti eltérés esetén az eredeti - papír alapú - példány az irányadó. A csomagoláson

**Ipoly Erdő ZRt. (2660 Balassagyarmat, Bajcsy u. 10.)**

**-**

**AJÁNLAT**

**-**

**Az Ipoly Erdő Zrt. HUSK/1101/2.2.1./0352 „Közösen a természeti értékek megőrzéséért a Polana és a Börzsöny területén” elnevezésű pályázatához kapcsolódó eszközbeszerzés szállítási szerződés keretében.**

-

**Nem bontható fel az ajánlattételi határidő lejárta előtt!**"

megjelölést kell feltüntetni.

Az ajánlatban lévő minden dokumentumot (nyilatkozatot) a végén alá kell írnia az erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak.

Az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

**Ajánlattevő köteles csatolni továbbá cégszerűen aláírt ajánlatot teljes terjedelmében, írásvédett (nem szerkeszthető) formátumban egy elektronikus adathordozón (CD vagy DVD) a papír alapú példányokat tartalmazó zárt csomagolásban elhelyezve.**

**Ajánlattevő köteles csatolni a kifejezett nyilatkozatát arra vonatkozólag, hogy a fentiek szerinti adathordozón benyújtott ajánlatának tartalma teljes mértékben megegyezik az általa benyújtott eredeti megjelölésű ajánlat tartalmával.**

1. A Kbt. 60. § (6) bekezdése alapján az ajánlatnak felolvasólapot kell tartalmaznia, amely feltünteti a Kbt. 62. § (3) bekezdése szerinti összes adatot.
2. Ajánlattevőnek, alvállalkozójának, és adott esetben az alkalmasság igazolásában részt vevő más szervezetnek az alábbi cégokmányokat kell az ajánlathoz csatolni:
3. az ajánlatot aláíró(k) aláírási címpéldányát, vagy a 2006. évi V. törvény 9. § (1) bekezdés szerinti aláírás-mintáját,
4. a cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására vonatkozó (a meghatalmazó és a meghatalmazott aláírását is tartalmazó) írásos meghatalmazást,
5. folyamatban lévő változásbejegyzési eljárás esetében csatolni kell a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást.
6. Ajánlatkérő a hiánypótlás, valamint a felvilágosítás benyújtásának lehetőségét a Kbt. 67. § -a szerint biztosítja.
7. **Ajánlattevő ajánlatában köteles csatolni a Rendelet 12. § -a szerinti nyilatkozatát a Kbt. 56. § (1) bekezdés kc) pontja tekintetében.**
8. **Az ajánlatnak tartalmaznia kell ajánlattevőnek a Kbt. 60. § (3) bekezdésében foglaltaknak megfelelő kifejezett nyilatkozatát a felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan.**
9. Az ajánlattevő az alvállalkozója és adott esetben az alkalmasság igazolásában részt vevő más szervezet vonatkozásában a Kbt. 58. § (3) bekezdése szerinti nyilatkozatot köteles benyújtani a Kbt. 56. §-ában foglalt kizáró okok hiányáról.
10. **Ajánlattevő köteles ajánlatához csatolni a Kbt. 60. § (5) bekezdése szerinti nyilatkozatát arra vonatkozólag, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e.**
11. **Ajánlattevőnek csatolnia kell a Kbt. 40. § (1) bekezdése szerinti nyilatkozatot.**

A nemleges tartalmú nyilatkozatot is csatolni kell!

Az Ajánlatkérő felhívja az ajánlattevők figyelmét, hogy a fentiekben rögzített nyilatkozatuk kitöltésekor vegyék figyelembe a Kbt. 26. § szakaszát, amelynek értelmében, ha egy gazdasági szereplő a közbeszerzés értékének huszonöt százalékát meghaladó mértékben fog közvetlenül részt venni a szerződés teljesítésében, akkor nem lehet alvállalkozónak minősíteni, hanem az ajánlatban és a szerződés teljesítése során közös ajánlattevőként kell, hogy szerepeljen. (Egy gazdasági szereplőnek a szerződés teljesítésében való részvétele arányát az határozza meg, hogy milyen arányban részesül a jelen közbeszerzés tárgyának általános forgalmi adó nélkül számított ellenértékéből.)

1. Az ajánlatban benyújtott dokumentumokat a Kbt. 36. § (3) bekezdése alapján egyszerű másolatban is be lehet nyújtani (azonban valamennyi nyilatkozatot eredetiben kell csatolni). Amennyiben a felhívás alapján valamely követelés érvényesítésének alapjául szolgáló irat, igazolás, vagy nyilatkozatot szükséges becsatolni (pl: bankgarancia vagy kezességvállalásról szóló nyilatkozat), úgy azt eredeti, vagy hiteles másolatban kell becsatolni az eredeti ajánlatban.
2. Amennyiben bármely, az ajánlathoz csatolt okirat, igazolás, nyilatkozat, stb. nem magyar nyelven kerül kiállításra, úgy azt az ajánlattevő magyar nyelvű fordításban is köteles becsatolni. A Kbt. 36. § (3) bekezdése alapján Ajánlatkérő a nem magyar nyelven benyújtott dokumentumok ajánlattevő általi felelős fordítását is elfogadja. A fordítás tartalmának helyességéért az ajánlattevő felel.
3. Az ajánlattevők pénzügyi és gazdasági, valamint műszaki és szakmai alkalmasságának feltételei és azok előírt igazolási módja a minősített ajánlattevők hivatalos jegyzékébe történő felvétel feltételét képező minősítési szempontokhoz képest szigorúbbak.
4. Az ajánlatok összeállításával és benyújtásával kapcsolatban felmerült összes költség az ajánlattevőt terheli.
5. Közös ajánlattétel esetében az ajánlathoz csatolni kell a közös egyetemleges felelősségvállalásról szóló megállapodás másolati példányát (konzorciális szerződést), amely tartalmazza az ajánlattevők között, a közbeszerzési eljárással kapcsolatos feladat bemutatását, kijelöli azon ajánlattevőt, aki a konzorciumot az eljárás során kizárólagosan képviseli, illetőleg a közös ajánlattevők nevében hatályos jognyilatkozatot tehet. A megállapodásnak azt is tartalmaznia kell, hogy a közös ajánlattevők nyertességük esetén a szerződésben vállalt valamennyi kötelezettség teljesítéséért egyetemleges felelősséget vállalnak.
6. **Amennyiben ajánlattevő bármely alkalmassági minimumkövetelmény igazolásához más szervezet (vagy személy) kapacitására támaszkodva kíván megfelelni, úgy köteles csatolni (i) a Kbt. 55. § (5) bekezdése szerinti nyilatkozatát, illetve adott esetben (ii) a megjelölt más szervezet (vagy személy) Kbt. 55. § (6) bekezdése szerinti nyilatkozatát.**
7. Az ajánlatnak tartalmaznia kell a felhívásban külön ki nem emelt egyéb nyilatkozatokat, igazolásokat és más dokumentumokat, melyeket a Kbt. kötelezően előír.
8. Ajánlattevő köteles az ajánlatához árazott költségvetési kiírást mellékelni hiánytalanul kitöltve, valamint azt elektronikus formában is csatolni a benyújtásra kerülő CD-n vagy DVD-n!
9. Ajánlattevő az ajánlatát köteles az dokumentáció részét képező megvalósítás ütemezése című dokumentum határidőit figyelembe véve megtenni.
10. Ajánlatkérő felhívja ajánlattevő figyelmét, hogy az ajánlatkérőként szerződő fél vagy a nevében eljáró személy (szervezet) a szerződés teljesítése során az építési napló adatai alapján köteles ellenőrizni, hogy a teljesítésben a Kbt. 128. § (2)–(3) bekezdésében foglaltaknak megfelelő alvállalkozó vesz részt.
11. Ajánlatkérő felhívja ajánlattevő figyelmét, hogy az ajánlattevőként szerződő fél az alvállalkozóval kötött szerződésben az alvállalkozó teljesítésének elmaradásával vagy hibás teljesítésével kapcsolatos igényeinek biztosítékaként legfeljebb a szerződés szerinti, általános forgalmi adó (a továbbiakban: áfa) nélkül számított ellenszolgáltatás tíz-tíz százalékát elérő biztosítékot köthet ki.
12. Ajánlattevőnek ajánlatához csatolnia kell a Kbt. 126.§ (5) alapján nyilatkozatát a jólteljesítési biztosíték határidőre történő rendelkezésre bocsátására vonatkozóan.
13. Ajánlattevőnek, amennyiben előleget kíván igénybe venni, ajánlatához csatolnia kell a Kbt. 126.§ (5) alapján nyilatkozatát az előleg visszafizetési biztosíték határidőre történő rendelkezésre bocsátására vonatkozóan.
14. Ajánlattevő köteles csatolni a kitöltött **ártáblázatot.**
15. A jelen ajánlattételi felhívásban és a dokumentációban nem szabályozott kérdésekben a közbeszerzésekről szóló 2011. évi CVIII. törvény az irányadó.

# *A felhívás megküldésének napja:*

2013. április 18.

Kelt: Budapest, 2013. április 18.



**………………………..**

**Ipoly Erdő Zrt.**

megbízásából

**PROVITAL Fejlesztési Tanácsadó Zrt.**

**dr. Schmalz Péter**